**PIEMINEKĻU, PIEMIŅAS ZĪMJU UN PIEMIŅAS VIETU IZVEIDES KONSULTATĪVĀS PADOMES ATZINUMS**

Rīgā, 2021. gada 30. septembrī

***Par piemiņas plāksni Zinaīdai Zeltmatei pie ēkas fasādes Rīgā, Amatu ielā 3***

1. **Iesniedzējs** *(norāda atzinuma īsu būtību un objekta nosaukumu, par kuru atzinums sniegts)***:**

Rīgas domes Pieminekļu padome iesniedza izskatīšanai Pieminekļu, piemiņas zīmju un piemiņas vietu izveides konsultatīvajā padomē (turpmāk – padome) biedrības “Dzintariņš”, reģistrācijas Nr. 40008058889, lūgumu uzstādīt pie ēkas fasādes Rīgā, Amatu ielā 3 tēlnieka, Latvijas Mākslas akadēmijas profesora Valta Barkana veidoto piemiņas plāksni horeogrāfei Zinaīdai Zeltmatei, kas veidota no melna pulēta granīta (80x120 cm), ar bronzā atlietu Z. Zeltmates portretu, kas papildināts ar tautiskiem motīviem rotātu jostu (simbolizējot dejas ceļa bezgalību) un tautas deju ansambļa “Dzintariņš” logotipu, piemiņas plāksnē ietverts uzraksts “Šajā namā dzīvoja un strādāja horeogrāfe, Deju svētku virsvadītāja un Tautas deju ansambļa “Dzintariņš” dibinātāja Zinaīda Zeltmate 1920. – 1991.” (turpmāk – piemiņas plāksne) horeogrāfes piemiņai.

1. **Paredzētā darbības vieta:**
	1. **Objekta veids un kadastra apzīmējums:** valsts nozīmes pilsētbūvniecības piemineklis “Rīgas pilsētas vēsturiskais centrs” (valsts aizsardzības Nr. 7442),

Rīgas Kultūras un mākslas centrs “Mazā Ģilde”, kadastra apzīmējums – 01000060043 001.

2.2. **Objekta atrašanās adrese:** Ēkas Rīgā, Amatu ielā 3 fasāde.

1. **Iesniedzēja prasījums (iesniegums)** *(norāda informāciju atbilstoši saņemtajiem dokumentiem un MK noteikumiem Nr. 218)***:**

Uzstādīt pie ēkas fasādes Rīgā, Amatu ielā 3, kur vairākus darba (un arī dzīves) gadus pavadīja horeogrāfe Z. Zeltmate, mākslinieces piemiņai veltītu piemiņas plāksni.

Biedrība “Dzintariņš” ir viena no Latvijas senākajiem bērnu un jauniešu tautas deju ansambļiem “Dzintariņš” dalībnieku un vecāku izveidota biedrība, kuras mērķis ir veicināt tautas dejas mākslas attīstību Latvijā. Vairākus gadu desmitus kolektīva mākslinieciskā vadītāja bija horeogrāfe, Latvijas skolu jaunatnes dziesmu un deju svētku virsvadītāja Zinaīda Zeltmate, kuras darba (un arī vairāku dzīves gadu) vieta bija tautas deju ansambļa “Dzintariņš” tagadējā atrašanās vieta “Mazās Ģildes” ēku kompleksa celtnē Rīgā, Amatu ielā 3.

**4. Faktu konstatējums:**

**4.1. Pēc iesniegtās dokumentācijas saņemšanas (norāda saņemšanas datumu) vispārīgi apraksta galvenos faktus un iesniegto dokumentāciju:**

Vides aizsardzības un reģionālās attīstības ministrijā 2021. gada 16. septembrī saņemta Rīgas domes Pieminekļu padomes 2021. gada 16. septembra vēstule Nr. PP-21-4-nd “Par piemiņas plākšņu izvietošanas saskaņošanu”, kurai pielikumā pievienots:

4.1.1. biedrības “Dzintariņš” iesniegums ar pievienotiem dokumentiem;

4.1.2. Rīgas pilsētas būvvaldes 2021. gada 11. jūnija vēstule Nr. BV-21-13766-nd;

4.1.3. Nacionālajā kultūras mantojuma pārvaldes 2021. gada 21. jūlija vēstule Nr. 06-01/3861;

4.1.4. Rīgas domes Pieminekļu padomes 2021. gada 30. jūlija sēdes protokols Nr. 4.

**4.2.** **Konstatē un apraksta vēsturiskā notikuma faktu vai personas vēsturisko nozīmīgumu un ietvertās ieceres atbilstību normatīvajiem aktiem:**

Horeogrāfes un deju pedagoģes, tautas deju ansambļa “Dzintariņš” dibinātājas un ilggadējās vadītājas Z. Zeltmates (1920.–1991. gads) ieguldījums latviešu skatuviskās tautas dejas attīstībā vērtējams pozitīvi un nav apšaubāms. Uz publiskā ārtelpā izvietojamās informatīvās piemiņas plāksnes norādāmais uzraksts pilnībā atbilst normatīvo aktu prasībām valsts valodas lietošanas jomā. Iecere šīs personības piemiņas iemūžināšanai Rīgas publiskajā ārtelpā ar piemiņas plāksnes izvietošanu atbilst normatīvo aktu prasībām attiecīgajā jomā.

**4.3.** **Vērtē ieceres arhitektonisko, māksliniecisko un dizaina kvalitāti:**

Piemiņas plāksnes autora profesionālā kvalifikācija ļauj pozitīvi novērtēt īstenojamās ieceres arhitektonisko, māksliniecisko un dizaina kvalitāti. Piemiņas plāksnes un tās īstenotāja (mākslinieka V. Barkana) profesionālā kvalifikācija un līdzšinējā darba pieredze ļauj pozitīvi novērtēt īstenojamās ieceres arhitektonisko, māksliniecisko un dizaina kvalitāti. Kopējais idejas estētiskais un kompozicionālais risinājums ir oriģināls un atbilstošs.

**4.4.** **Norāda iesniegtās dokumentācijas izvērtēšanas padomes sēdē datumu un pieņemto konceptuālo lēmumu:**

Iesniegtā dokumentācija ir izvērtēta Pieminekļu, piemiņas zīmju un piemiņas vietu izveides konsultatīvās padomes sēdē 2021. gada 30. septembrī.

**Konceptuālais lēmums**: atbalstīt ieceri.

1. **Atzinuma pamatojums** *(norāda atzinuma un pieņemtā lēmuma pamatojumu)***:**

Atzinumu un pieņemto lēmumu pamato attiecīgās personas sabiedriskais un kultūrvēsturiskais nozīmīgums, ieceres atbilstība normatīvo aktu prasībām attiecīgajā jomā, kā arī pārliecība par īstenojamās ieceres arhitektonisko, māksliniecisko un dizaina kvalitāti.

**6. Atzinums:** **Norāda padomes sēdes datumu un pieņemto lēmumu** *(atbalstīt ieceri; neatbalstīt ieceri; atlikt ieceres vērtēšanu konstatēto trūkumu dēļ, nosakot termiņu to novēršanai)***:**

Pieminekļu, piemiņas zīmju un piemiņas vietu izveides konsultatīvās padomes 2021. gada 30. septembra lēmums:

- **atbalstīt ieceri.**

Padomes priekšsēdētāja Elita Turka

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU